## El Consell ratifica la declaració d’emergència de les obres per a la reforma de l’estació de bombament d’aigües residuals de la cala de Finestrat

*** La Conselleria de Medi Ambient invertirà en estos treballs més de 768.000 euros a través de l’EPSAR**

El Consell ha ratificat la declaració d’emergència de les obres per a la reforma de l’estació de bombament d’aigües residuals de la cala de Finestrat.

La Conselleria de Medi Ambient, Infraestructures i Territori invertirà en estes obres 767.378,82 euros a través de l’Entitat Pública de Sanejament d’Aigües (EPSAR). Esta inversió té per objecte el subministrament d’una nova bomba amb capacitat per a impulsar les aigües residuals tant a l’estació de bombament Cruz Roja II com a la de Cala Alto i que servisca de reserva a la bomba existent.

D’altra banda, també està prevista la substitució del tram d’impulsió, que originàriament es va construir amb fibrociment en una longitud aproximada de 650 metres, per una conducció de fosa dúctil i amb característiques més adequades per al seu bon funcionament.

Fecha: 02/08/2024